माघ माह के शुक्ल पक्ष की एकादशी को जया एकादशी व्रत रखा जाता है.
जनवरी माह के अंतिम सप्ताह का प्रारंभ आज 29 जनवरी दिन रविवार से हो रहा है. इस सप्ताह में जनवरी के तीन दिन और फरवरी माह के शुरूआती चार दिन शामिल हैं. इस सप्ताह में माघ गुप्त नवरात्रि का समापन होने वाला है और शनि ग्रह अपनी ही राशि कुंभ में अस्त होंगे. इसके अलावा जया एकादशी व्रत और शुक्र प्रदोष व्रत भी है. तिरुपति के ज्योतिषाचार्य डॉ. कृष्ण कृमार भार्गव से जानते हैं कि ये व्रत त्योहार कब और किस दिन हैं.
29 जनवरी से 03 फरवरी तक के व्रत और त्योहार
29 जनवरी, रविवार: दुर्गा अष्टमी, महागौरी पूजा
दुर्गा अष्टमी 2023: माघ माह की गुप्त नवरात्रि की दुर्गा अष्टमी आज 29 जनवरी को है. आज के दिन व्रत रखते हैं और महागौरी की पूजा करते हैं. गुप्त नवरात्रि के समय में 10 महाविद्याओं का भी पूजन होता है.
यह भी पढ़ें: सर्वार्थ सिद्धि योग में जया एकादशी व्रत, इस दिन है भद्रा का साया, जान लें कैसे होगी पूजा
30 जनवरी, सोमवार: सिद्धिदात्री पूजा, नवरात्रि पारण
माघ गुप्त नवरात्रि पारण 2023: माघ गुप्त नवरात्रि का पारण 30 जनवरी दिन सोमवार को है. जो लोग गुप्त नवरात्रि का 09 दिनों का व्रत होंगे, वे 30 जनवरी को पारण करके व्रत को पूरा करेंगे. इस दिन मां सिद्धिदात्री की भी पूजा होगी और नवरात्रि का हवन भी किया जाएगा.
31 जनवरी, मंगलवार: कुंभ में शनि अस्त
शनि अस्त 2023: शनि देव 31 जनवरी को अपनी राशि कुंभ में अस्त हो रहे हैं. वे 31 जनवरी को सुबह 02 बजकर 46 मिनट पर अस्त होंगे. शनि देव 33 दिनों तक अस्त रहेंगे. फिर वे 05 मार्च को रात 08 बजकर 46 मिनट पर कुंभ में ही उदित होंगे. शनि के अस्त होने से सभी 12 राशियों पर प्रभाव पड़ेगा. यह प्रभाव किसी पर सकारात्मक होगा तो किसी पर नकारात्मक हो सकता है.
यह भी पढ़ें: 31 जनवरी को शनि होंगे अस्त, 5 राशिवालों पर छा सकते हैं संकट के बादल, करियर-निवेश में रहें सतर्क
01 फरवरी, बुधवार: जया एकादशी व्रत
जया एकादशी व्रत 2023: माघ माह के शुक्ल पक्ष की एकादशी को जया एकादशी व्रत रखा जाता है. जया एकादशी व्रत 01 फरवरी दिन बुधवार को है. इस दिन व्रत रखकर भगवान विष्णु की पूजा करते हैं और व्रत कथा का श्रवण करते हैं. रात्रि के समय में जागरण किया जाता है. इस दिन आप भगवान माधव की भी पूजा कर सकते हैं. जया एकादशी व्रत करने से मोक्ष मिलता है और भगवान विष्णु के आशीर्वाद से पिशाच योनि से मुक्ति भी मिलती है.
03 फरवरी, शुक्रवार: शुक्र प्रदोष व्रत
शुक्र प्रदोष व्रत 2023: माघ माह के शुक्ल पक्ष का प्रदोष व्रत 03 फरवरी दिन शुक्रवार को है. शुक्रवार के कारण यह शुक्र प्रदोष व्रत है. हर माह की त्रयोदशी तिथि को प्रदोष व्रत रखा जाता है. प्रदोष व्रत में भगवान शिव की पूजा रात में करते हैं.
ब्रेकिंग न्यूज़ हिंदी में सबसे पहले पढ़ें News18 हिंदी| आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी|
Tags: Dharma Aastha, Lord vishnu
दुल्हन की मां दूल्हे से इंस्टाग्राम पर करती थी बात, सोशल मीडिया पर ही तय कर लिया शादी का दिन, फिर विवाह वाले दिन
जब विकेट लेने के बाद 'सुधबुध' खो बैठा बॉलर, जश्न मनाते-मनाते आ गया सड़क पर, हंसने लगे लोग और फिर...
हार्दिक पंड्या से भी खतरनाक ऑलराउंडर, अब MI को बनाया चैंपियन, 18 साल की उम्र में जीता वर्ल्ड कप